Ferias z Aiginy

Ferias (Ferias) bol olympijský víťaz v zápasení dorastencov v roku 464 pred Kr.Pausanias, Periégésis tés Hellados, 6,14,1.Mark Golden, Sport in the Ancient World from A to Z, str. 133

Ferias, syn Chara z Aiginy, si vybojoval na 79. olympijských hrách víťazstvo v zápasení dorastencov (palé paidón). V Olympii túto disciplínu zaradili do programu na 37. hrách v roku 632 pred Kr. a jej víťazom bol Hipposthenes zo Sparty.Eusebios, Kronika 2,193. 

Za toto víťazstvo sa Feriovi dostalo veľkej pocty, keď mu v olympijskej Altide postavili sochu. V druhom storočí si ju ešte mohol prezrieť grécky cestovateľ a spisovateľ Pausanias, ktorý o tom zaznamenal: „Aiginský Ferias, ten ktorý je umiestnený vedľa Aténčana Aristofóna, pripadal pri sedemdesiatej ôsmej olympiáde príliš mladý, a teda neschopný zápasiť, a tak bol zo súťaže vylúčený. Pri nasledujúcej ho medzi chlapcov prijali a zvíťazil v zápasení.“

Podstavec z jeho sochy s nápisom (značne poškodenom) o jeho víťazstve bol objavený v archeologickej lokalite olympijskej Altidy.Inscriptiones Graecae, Regions: Peloponnesos (IG IV-[VI]):Elis SEG 23:255 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v zápasení